కొలంబో: శ్రీలంక స్టార్ పేసర్ లసిత్ మలింగ సంచలన నిర్ణయం తీసుకోబోతున్నాడు. భారత్తో వన్డే సిరీస్ ముగిశాక భవిష్యత్తుపై ప్రకటన చేస్తానని పేర్కొన్నాడు. సోమవారంతో 34వ ఏటలోకి అడుగుపెట్టిన మలింగ గురువారం భారత్తో జరిగిన నాలుగో వన్డేలో జట్టుకు కెప్టెన్సీ బాధ్యతలు  చేపట్టాడు. ఈ మ్యాచ్లో టీమిండియా కెప్టెన్ విరాట్ కోహ్లీ వికెట్ తీయడం ద్వారా వన్డేల్లో 300వ వికెట్ను తన ఖాతాలో వేసుకున్నాడు. ఫలితంగా ఈ ఘనత సాధించిన నాలుగో క్రికెటర్గా రికార్డులకెక్కాడు.మోకాలి గాయంతో బాధపడుతున్న మలింగ 19 నెలల విశ్రాంతి తర్వాత జట్టులోకి వచ్చి చేరాడు. 12 మ్యాచుల్లో 9 వికెట్లు మాత్రమే పడగొట్టాడు. భారత్తో జరిగిన నాలుగు వన్డేల్లో కేవలం రెండు వికెట్లే తీసుకున్నాడు. గాయం కారణంగా 19 నెలల తర్వాత తాను జట్టులోకి వచ్చానని, జింబాబ్వే, ఇండియా సిరీస్లలో తాను అంతగా రాణించలేకపోయానని మలింగ ఈ సందర్భంగా పేర్కొన్నాడు. భారత్తో సిరీస్ ముగిశాక తానెక్కడ ఉండాలన్న విషయంలో ఓ నిర్ణయానికి వస్తానన్నాడు. తనకెంత అనుభవం ఉందన్నది ఇక్కడ ముఖ్యం కాదని, మ్యాచ్ను గెలిపించలేప్పుడు జట్టుకు తన అవసరం ఉండదని పేర్కొన్నాడు. మరో మూడు నాలుగు నెలలు చూశాక ఆటకు తన శరీరం సహకరించకపోతే ఆనందంగా రిటైరవుతానని మలింగ పేర్కొన్నాడు.
kolambo: srilanka star paser lasit malinga sanchalana nirnayam teesukobotunnadu. bhaaratto vande siries mugisaka bhavishyattupai prakatana chestaanani perkonnadu. somavaaramtho 34va etaloki adugupettina malinga guruvaram bhaaratto jarigina naalugo vandelo jattuku keptensi baadhyatalu  chepattadu. ee matchlo teamindia kepten virat kohli vicket teeyadam dwara vandello 300va viketnu tana khaataalo vesukunnadu. phalitamgaa ee ghanata saadhinchina naalugo cricketerga recordulakekkadu.mokali gaayamtho baadhapadutunna malinga 19 nelala vishraanti tarvaata jattuloki vachi cheraadu. 12 mathullo 9 viketlu matrame padagottadu. bhaaratto jarigina naalugu vandello kevalam rendu viketle teesukunnadu. gaayam kaaranamgaa 19 nelala tarvaata taanu jattuloki vachanani, jimbabwe, india siriislalo taanu antagaa raninchalekapoyanani malinga ee sandarbhamgaa perkonnadu. bhaaratto siries mugisaka tanekkada undaalanna vishayamlo oo nirnayaaniki vastaanannaadu. tanakenta anubhavam undannadi ikkada mukhyam kaadani, myaachnu gelipinchaleppudu jattuku tana avasaram undadani perkonnadu. maro moodu naalugu nelalu chushaka aataku tana sareeram sahakarinchakapothe aanandamgaa ritairavutaanani malinga perkonnadu.